ร้านนี้บรรยากาสดีมากเลย แนะนำให้มาตอนห้าโมงครึ่ง พระอาทิตย์กำลังจะตก แสงสีสวยมาก เหมาะกับการถ่ายรูปเป็นที่สุด

วันที่มาคนค่อนข้างเยอะ ถึงแม้จะเลยช่วงเทศกาลปีใหม่มาแล้วก็ตาม การโทรจองโต๊ะค่อนข้างยาก โทรหลายครั้งกว่าจะมีคนรับสาย และพบว่าตอนนี้ปิดรับจองโต๊ะแล้วค่ะ 555 เจ้าหน้าที่แจ้งว่าให้ walk-in มาเลย ถึงร้านสักห้าโมงนะ ถ้าเลยห้าโมงครึ่งแล้วโต๊ะอาจจะเต็ม เพราะที่ร้านคนเยอะมากค่าา

เอานะ walk-in มาละ สองคนต้องนั่งโต๊ะที่เป็น bar นะ ถึงจะเห็นวิวสวยๆ ถ้าเป็นโต๊ะเลยจะอยู่กลางๆ ร้าน ไม่ติดริมน้ำ ซึ่งโต๊ะติดริมน้ำเนี่ยส่วนมากจะจองแล้ว และเป็นโต๊ะสำหรับกลุ่มที่มากันหลายๆคน

มาถึงอาหารกันบ้าง ที่นี่ชื่อเค้าคือ Inlaya Grill & Bar ก็ต้องเมนูปิ้งๆย่างๆกันหน่อย ซึ่งจะเป็น seafood set สามขนาด มาพร้อมเตาถ่านปิ้งย่างมาให้ปิ้งกันเอง วันนี้เราไม่ได้สั่งนะ แต่ได้รับอิทธิพลกลุ่มควันจากโต๊ะข้างๆ สูดดมกันเข้าไป -..-

เมนูอื่นๆ สำหรับเรา ถือว่ารสชาติธรรมดา ไม่ว่าจะเป็น กะหล่ำปลีฉ่าน้ำปลา (อ่อนน้ำปลามาก) หอยเชลล์เนยกระเทียม (เราว่ามันไม่สุก) และแซลม่อนมะนาว (แซลมอนซาซิมิ กับเลม่อนหั่นบางๆ และซอสโชยุ) อาหารออกช้าด้วย อาจจะเพราะคนเยอะ อันนี้ไม่ว่ากัน

นอกจากในร้านแล้ว ตรงใกล้ๆร้านกาแฟยังมีซุ้มขายอาหารพวกบาร์บีคิว เฟรนฟราย และบาร์เครื่องดื่ม ให้ซื้อเขามาทานที่ร้านได้อีกด้วย

โดยรวมแล้วคิดว่ามีดีที่บรรยากาศ ครั้งหน้าอาจจะมาอีก เพราะคิดว่าร้านน่าจะสามารถปรับปรุงอาหารให้ดีกว่านี้ได้ค่ะ